钦定古今图书集成/明伦汇编/官常典/第249卷 > 《朱浮传论》同前
## 钦定古今图书集成/明伦汇编/官常典/第249卷 > 《朱浮传论》同前

论曰：吴起与田文论功，文不及者三。朱买臣难公孙
弘十策，弘不得其一。终之田文相魏，公孙宰汉，诚知
宰相自有体也。故曾子曰：“君子所贵乎道者三，笾豆
之事则有司存。”而光武、明帝躬好吏事，亦以课核三
公，其人或失而其礼稍薄，至有诛斥诘辱之累。任职
责过，一至于此，追感贾生之论，不亦笃乎！朱浮议讽
苛察欲速之弊，然矣。焉得长者之言哉！